Mə ngábǐg fə abé áfə̄ á sí ndon mú á látíbili bod. 2Mod ziŋ nyɔ́lɔ Zambá á və̄ə̄ nyé akúmá, ai byə́m bí mɔ́ ai dúmá, təgě fə ai é dzóm yádzə́man ású díé nyémēn á é byə́m bísə ǎ tám, hədá ákə̄ kwí, Zambá təge nyé dzogě naa á díán ai akúmá díé tē; mod m̀fə́ énye ǎ ngadian ai dɔ́. Nálā ó nə̄ dzə́dzāā ó tɔ̄á fə eyə́gan míńtyé. Ayǎb ényiŋ ai miǹdzǔg yā étē 3Mod ziŋ m̀fə́ nyɔ̄lɔ́ á ngābyé biyɔŋ ńtɛd, ńdɔ̄ fə a ngányiŋ kɔ́m, ákə̄ kwī, təge dzyé mvɔ̄m, tɔ sɔŋ yǎ ádzəban étē, təge ai dzɔ̌. Mə̌ ngadzó, ma nâ: ndǎn mɔ̄n é nə m̀bəŋ e lodo nyé. 4Amú a ngásɔ́ á zəzə, ńdɔ̄ a dúgan á díbi, dzwé díé anə́ hə díbī díbi; 5a ndzí kig yén ńló dzóbo tɔ á yə̌m nyē, a bələ́ áwɔí a lodo ényɔ́ ḿbɔ̄g[11]. 6Tɔ a ngábɔ́mbɔ̄ á sí bisəb bakúda bə́bɛ̄ təge dían ai akúmá díé, ngǎ bɔ́ bə́sə̄ bə́bɛ̄ bâkə vóm ḿbɔ̄g ? Mod ǎ dzīdzye